http___www.kinoeuropa.hr_vijesti_ljetna-kinolektira-vodi-nas-u-hipijevske-ezdesete-44067_1.xml
1.1 2.1 3.1 3.2 4.1 4.2 5.1 6.1 6.2
Milos Forman 's adaptation of the tribal rock musical Hair stars John Savage as Claude, a quiet young man from the Midwest who becomes friendly with a group of New York hippies on his way to begin basic training in the military. The repressed Claude is quite taken with Berger (Treat Williams ) and the group of freedom seekers who reside in Central Park. The group encourages Claude to go after a debutante named Sheila (Beverly D'Angelo Legendary choreographer Twyla Tharp masterminded the dances, which attempt to flow from the natural settings of the film. The film includes most of the more famous songs from the original play, including "Donna," "Aquarius," "Easy to Be Hard," "Let the Sunshine In," "Good Morning Starshine," and the title number.
1.1 2.1 2.2 3.1 3.2 4.1 4.2 5.1 5.2 5.3 6.1 7.1 8.1 9.1
Ljetna Kinolektira vodi nas u hipijevske šezdesete! Ljeto je pred vratima, a lipanjska Kinolektira vodi nas u hipijevske šezdesete! U srijedu, 27. lipnja u 20 sati u sklopu programa Kinolektira koji na naše veliko platno donosi odabrane filmske klasike, prikazujemo kultni mjuzikl 'Kosa' (1979.) u režiji nedavno preminulog češko-američkog filmskog velikana Miloša Formana. Antiratna glazbena drama 'Kosa' prati naivnog Claudea (John Savage) mladog regruta koji dolazi u New York iz rodne Oklahome kako bi se prijavio u vojsku no putem upoznaje i sprijateljuje se s grupom hipija predvođenih karizmatičnim Bergerom (Treat Williams) koji ga uvode u svijet psihodeličnih droga, mirovnih demonstracija i neobaveznih veza. Pritom se zaljubljuje u imućnu debitanticu Sheilu (Beverly D'Angelo) koja je ambivalentna prema ekscentričnoj Bergerovoj družini čiji je slobodarski duh istovremeno privlači i straši. Film je baziran na uspješnom brodvejskom rock mjuziklu iz 1968. godine, a uz sjajne originalne songove poput 'Let the Sunshine In', 'Manchester', 'Hare Krishna', 'Black Boys/White Boys' i nezaobilazni 'Aquarius' treba izdvojiti i fenomenalne plesne scene koje je osmislila slavna koreografkinja Twyla Tharp. Forman glazbene numere vješto koristi kako bi izgradio slojevitu i politiziranu priču koja probija žanrovske okvire mjuzikla. Dok je mjuzikl 'Kosa' debitirao na brodvejskim kazališnim daskama Miloš Forman morao je nakon sovjetske okupacije Čehoslovačke emigrirati u SAD gdje je nastavio portretirati buntovnike protiv društvenih normi ('Let iznad kukavičjeg gnijezda', 'Kosa' i 'Amadeus'). Dvostruki oskarovac i ključno ime češkog novog vala ostavio nam je u nasljeđe jedan od najboljih filmskih mjuzikla svih vremena, koji je ujedno i jedan od najomiljenijih i najdugovječnijih filmskih portreta flower-power generacije. Film je premijerno prikazan na Cannesu, a bio je nominiran za Zlatnog globusa u dvije kategorije: najbolji film (mjuzikl ili komedija) i filmska nada godine (Treat Williams). Raspustite svoje kose, zapjevajte iz petnih žila i u nizu legendarnih filmskih scena i plesnih točaka naučite više o političkoj klimi 1960-ih, rasnim i klasnim društvenim pitanjima, Vijetnamskom ratu te zašto nikada ne treba zvati hipije na otmjenu večeru! Uoči projekcije o filmu će pričati filmolog Nikica Gilić. Ulaznice za projekciju mogu se nabaviti na našoj blagajni ili na web stranici kupiulaznicu.kinoeuropa.hr po cijeni od 27 kn. Napomena: za program Kinolektire ne vrijede paketi ulaznica kina Europa.